次韻和法琦
作者：晁說之
朝代：宋

paragraphs: 野寺木魚午不響，老僧乞米樵松根。
志幽思苦作詩戲，處身不忌如窪罇。
大軸視我正其欲，尚恨近體意虚辱。
報以五字陶謝家，要看素絲難純束。
江頭梅雨滅槐火，我正思公慚飯顆。
復我苦淡來惱予，歎息有能無不可。
枉是晝公出前溪，猥效蘇州失故棲。
蘇州風流今不見，公乎老矣誰提攜。